BIUDŽETO IR FINANSŲ KOMITETAS

1999 m. lapkričio 24 d. Nr.84(57)

Vilnius

PAPILDOMO KOMITETO

I Š V A D A

dėl Lietuvos Respublikos vietos savivaldos įstatymo

pakeitimo įstatymo projekto (P- 2097)

Komiteto posėdyje dalyvavo:

A.Andriuškevičius, A.Bartkus, A.Butkevičius, J.Galdikas, K.Glaveckas, E.Kunevičienė, J.Listavičius, R.Melnikienė, M.Šerienė.

2. Ekspertų, konsultantų, specialistų išvados:

Seimo Teisės departamento išvada pridedama.

3. Piliečių, visuomeninių organizacijų, politinių partijų bei politinių organizacijų, kitų suinteresuotų asmenų pasiūlymai, pataisos, pastabos:

Savivaldybių asociacijos raštai pridedami.

4. Valstybės institucijų, savivaldybių pasiūlymai, pataisos, pastabos: negauta.

5. Asmenų, turinčių įstatymų leidybos iniciatyvos teisę, pasiūlymai, pataisos, pastabos:

6. Komiteto pasiūlymai, pataisos, pastabos:

Grąžinti projektą iniciatoriams patobulinti, atsižvelgiant į šias pastabas ir pasiūlymus:

įstatyme neturėtų likti nuostatų apie nebiudžetinių lėšų ir nebiudžetinių fondų sudarymą ir naudojimą ( projekto 17 straipsnio 15 punktas, 23 straipsnio 2 dalies 5 punktas, 30 straipsnio 4 dalis), visos savivaldybių gaunamos pajamos turėtų būti apskaitomos savivaldybių biudžetuose;

dalis įstatymo projekto 36 straipsnio nuostatų nėra suderintos su neseniai priimtu Savivaldybių biudžetų pajamų nustatymo metodikos įstatymu. Vietos savivaldos įstatyme turėtų būti išdėstyti pagrindiniai savivaldybių veiklą reglamentuojantys principai ir jame neturėtų būti kartojamos tos nuostatos, kurios yra reglamentuotos kituose įstatymuose (Biudžetinės sandaros, Savivaldybių biudžetų pajamų nustatymo metodikos);

nėra pakankamai aiškūs kriterijai, kuriais remiantis savivaldybių funkcijos suskirstytos į privalomąsias ir vykdomas valstybės vardu;

įstatyme projekte nėra pakankamai aiškiai reglamentuotos Audito komiteto funkcijos. Apsvarstyti galimybę Audito komiteto veiklą susieti su Savivaldybės kontrolieriaus tarnybos veikla, numatant, kad savivaldybės taryba kontrolierių skiria ne Biudžeto ir finansų komiteto, o Audito komiteto teikimu.

7. Balsavimo rezultatai: 9 už; - prieš; - susilaikė.

8. Komiteto narių atskiroji nuomonė: nėra.

Priedai: nėra.

Komiteto pirmininkė	E. Kunevičienė